IKIMOKYKLINIO UGDYMO GRUPĖS „ŽIEDELIAI“ NUOTOLINĖS UGDOMOSIOS VEIKLOS PLANAS

2020 m. balandžio 27–gegužės 8 d.

**TEMA – „MANO MYLIMA MAMYTĖ“**

Ką veiksime?

* **KALBĖSIME.** Motinos diena švenčiama pirmąjį gegužės sekmadienį. Ši šventėlietuviams žinoma dar nuo senų senovės. Šią dieną motinas sveikina vaikai ir vyrai, tądien jie stengiasi už jas atlikti visus namų ruošos darbus. Motinos diena ne šiaip sau švenčiama pavasarį. Motina tapatinama su žeme. Kaip ji išaugina vaikus, taip žemė išaugina derlių. Taigi pavasarį, kai garbinama žemė, kad būtų derlinga, nepamirštamos ir motinos, bei močiutės.

Motinų garbinimas siekia pačius seniausius laikus **-** motina buvo siejama su gyvybėsnešėja.

Iš liaudies dainų žinome, kad visi rūpesčiai anksčiau krisdavo ant motinų pečių. Jos valdydavo visą ūkį, prižiūrėdavo samdinius, dirbdavo visus namų ruošos darbus, augindavo vaikus. Jos išgyvendavo sunkų išsiskyrimą su dukromis, išleisdamos jas už nemylimų vyrų, sunkų išsiskyrimą su sūnumis, išleidžiamais į karą, skaudžią jų žūtį. Patarlėse apie motiną sakoma: „Minkštos motinos rankos, bet sunkios jos ašaros“. Šiuolaikinės motinos jau nebėra vien namų šeimininkės, šeimos židinio sergėtojos. Nemaža jų dalis yra savarankiškos moterys, ne tik auginančios vaikus, bet ir dirbančios darbą, kuris, pagal ankstesnę sampratą, būtų laikomas vyrišku. Anksčiau motinos užaugindavo ne tik tris, bet septynis ar net dešimt vaikų. Dabartinė motina išaugina po vieną, du, daugiausiai penkis vaikus. Nepaisant visų skirtumų, visos motinos nuolat jaudinasi dėl savo vaikų. Tuo jos ir yra motinos. Ir kaip bežiūrėsi, žmonija neišnyksta tik dėl jų.

Lietuvių kalboje, kaip jokioje kitoje, gausu meilių žodžių motinai pavadinti:

**mama, mamulė, mamulytė,**

**mamytė, mamaitė, mamyčiukė,**

**mamučiukė, mamulytė, mamužė,**

**mamužėlytė, motinėlė, motinytė,**

**motulė, motutė…**

<https://www.youtube.com/watch?v=H8r230adVCQ>

* **MINĖSIME** MEDICINOS DARBUOTOJŲ DIENĄ (BALANDŽIO 27 d.). Gydytojo [profesija](https://lt.wikipedia.org/wiki/Profesija) – viena atsakingiausių, kur sprendžiami [gyvybės](https://lt.wikipedia.org/wiki/Gyvyb%C4%97) ar [mirties](https://lt.wikipedia.org/wiki/Mirtis) klausimai. Ši profesija buvo, yra ir bus pašaukimas tarnauti žmogui. Ne tik jį gydyti, bet ir suprasti, užjausti, paguosti.

**Pasirinktomis priemonėmis su tėvelių pagalba – nupieškite, nuspalvinkite ar aplikuokite piešinį, kuriame būtų pavaizduotas gydytojas. Kitoje pusėje tėveliai gali užrašyti (jei yra toks) įsimintiną įvykį, kuris kelia gerus prisiminimus susijusius su medicinos darbuotojais.**

<https://www.youtube.com/watch?v=1o4Bg4rfMtk>

* **PASIKLAUSYKIME IR DRAUGE PADAINUOKIME.**

Visų jau mintinai žinoma ir labai mėgstama, pati dailiausia ir brangiausius žodžius išreiškianti dainelė ☺

<https://www.youtube.com/watch?v=dGSdyN1rWqk>

IR DAR

<https://www.youtube.com/watch?v=JYGiwrcf7o0>

<https://www.youtube.com/watch?v=r0B0fRJ05q8>

<https://www.youtube.com/watch?v=ZdbNxuR_wbA>

<https://www.youtube.com/watch?v=IAdUdF_IZdM>

<https://www.youtube.com/watch?v=JhyQUzbYPA8>

<https://www.youtube.com/watch?v=TgdRgcOKoJg>

<https://www.youtube.com/watch?v=I4ZQDrYRZVk>

* **PASIMOKYKIME** eilėraštukų:

1. Motulės rūpestėliai

Seniai seniai sugulę

Lovelėse vaikai.

Tik tu, tik tu, motule,

Per naktį nemigai.

Tamsius sparnus nuleido

Sode naktis gūdi,

Tu prie vaikelio veido,

Parimusi budi.

(K. Kubilinskas)

1. Aš bėgu, mamyte

Kas man kaip saulytė

Šypsosis ir švies?

Aš bėgu, mamyte,

Artyn prie tavęs.

Kas man kaip gėlytė

Daržely žydės?

Aš bėgu, mamyte,

Prie tavo širdies.

(S. Jakštas)

1. Mamyte

Mamyte, mama, mama,

Šaukiu tave vardu,

Tu, nuostabioji mama,

Geriausia iš visų.

Tu plaukus man šukuoji,

Rengi mane gražiai.

Aš myliu tave tokią,

Kokia visad buvai.

1. Močiutė

Kas gera, kas šilta – močiutė.

Kas glosto, kas glaudžia – močiutė.

Močiutė – tai pasakos ilgos,

raudonos uogelės ant smilgos,

Gėlių daigeliai sužėlę, lėlyčių margi drabužėliai…

Močiutė – mamytės mama. Močiutė – namų šiluma.

(R. Skučaitė)

1. Apie močiutes

Kiek pasaulyje vaikučių,

Tiek juos mylinčių močiučių.

Bet aš štai ką jums sakau –

Jos ne tokios kaip seniau!

Skuba, bėga kaip ir mamos,

Nori būti gražios damos

Nenešioja jos skarelių,

Ir sijonai iki kelių.

* **PASIMANKŠTINKIME:**

<https://www.youtube.com/watch?v=wCxQPxC7J7E>

<https://www.youtube.com/watch?v=Sm46rys_5ow>

<https://www.youtube.com/watch?v=hH8daNYFt3g>

<https://www.youtube.com/watch?v=ala8Apz3YeE>

<https://www.youtube.com/watch?v=ZE3krzBl0qE>

* **ŽIŪRĖSIME:**

<https://www.youtube.com/watch?v=do29dgN80FU>

<https://www.youtube.com/watch?v=VRqudbgayuc>

<https://www.youtube.com/watch?v=TAADOQnZcS0>

https://www.youtube.com/watch?v=4zs\_3YwOizw

* **GAMINSIME:**

Šiuo išskirtiniu laikotarpiu tėveliai su vaikučiais nustebins šeimos mamytes, na o vaikučiai su mamytėmis pamėgins pagaminti džiugią staigmenėlę močiutėms, kurią perduos videoreportažu ar asmeniškai, tinkamu metu. Tradiciniai ir šauniausi – tai savo rankelėmis gaminti atvirukai, išreiškiantys begalinę meilę, šilumą, atsidavimą, pagarbą toms, kurios suteikė mums gyvybę ir būtį gyvenime. Keletas nuorodėlių fantazijos paskatinimui ☺:

<https://www.youtube.com/watch?v=W6T-Sf-8R4A>

<https://www.youtube.com/watch?v=bcRy1C8meS8>

<https://www.youtube.com/watch?v=qUVkxeFTSx4&t=20s>

<https://www.youtube.com/watch?v=cnX_kmRskbw>

<https://www.youtube.com/watch?v=8JYyLakEtrs&list=PLCOfhU6MSdPzgvQKuEcRHhxMZNWJu6MyJ>

<https://www.youtube.com/watch?v=bkbtuWYhGBs>

<https://www.youtube.com/watch?v=KL5kCzygXqU>

**BRANGIOS MAMOS**

JŪSŲ PAČIOS ŠVIESIAUSIOS AKYS,

GRAŽIAUSIOS MINTYS APIE VAIKUS.

RANKŲ DARBŲ GRAŽUMAS,

O TŲ PEČIŲ STIPRUMAS !

ŠIRDIES TYRUMAS IR BALSO MEILUMAS,

JŪS VISAD BŪSIT GERIAUSIAS PAVYZDYS !

SU ARTĖJANČIA GRAŽIA ŠVENTE !

Atliktas užduotėles ir išmoktus eilėraštukus įamžinkite, išsaugokite. Perduosite, kai susitiksime, arba galite siųsti elektroniniu paštu: [zburduliene@gmail.com](mailto:zburduliene@gmail.com)

Auklėtoja Ž. Burdulienė